CELEX: 52003PC0103
Language: fi
Date: 2003-03-05
Title: Ehdotus Euroopan parlamentin ja neuvoston asetus asetuksen (EY) N:o 999/2001 muuttamisesta siirtymätoimenpiteiden täytäntöönpanokauden pidentämiseksi

Avis juridique important

|

52003PC0103

Ehdotus Euroopan parlamentin ja neuvoston asetus asetuksen (EY) N:o 999/2001 muuttamisesta siirtymätoimenpiteiden täytäntöönpanokauden pidentämiseksi  /* KOM/2003/0103 lopull. - COD 2003/0046 */  

Ehdotus EUROOPAN PARLAMENTIN JA NEUVOSTON ASETUS asetuksen (EY) N:o 999/2001 muuttamisesta siirtymätoimenpiteiden täytäntöönpanokauden pidentämiseksi(komission esittämä)PERUSTELUTAsetusehdotuksella on määrä muuttaa tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä annetun Euroopan parlamentin ja neuvoston asetuksen (EY) N:o 999/2001 23 artiklaa. Tarkoituksena on pidentää kyseisessä artiklassa säädetyille siirtymätoimenpiteille asetettua täytäntöönpanokautta.Asetuksessa (EY) N:o 999/2001 vahvistetaan maan BSE-aseman määrittämistä koskevat säännöt. BSE-aseman perusteella taas päätetään, mitä toimia maassa toteutetaan BSE:n valvonnan sekä tiettyjen elävien eläinten ja eläinperäisten tuotteiden kaupan ja tuonnin yhteydessä. Siirtymätoimenpiteet ovat voimassa, kunnes BSE-asema on määritetty. Asetuksessa säädetään, että siirtymätoimenpiteitä voidaan hyväksyä enintään kahden vuoden ajaksi. Siirtymätoimenpiteistä asetukseen (EY) N:o 999/2001 siirtymiseksi 29 päivänä kesäkuuta 2001 annettua komission asetusta (EY) N:o 1326/2001 sovelletaan 1 päivästä heinäkuuta 2001. Tästä syystä kyseisiä toimenpiteitä sovelletaan enintään 30 päivään kesäkuuta 2003 asti.Jäsenvaltioiden ja kolmansien maiden toimittaman aineiston arviointi aloitettiin vuoden 2001 lopulla. Pian tämän jälkeen kävi ilmi, että luokitteluperusteita oli tarpeen muuttaa asianmukaisen BSE-riskiä vastaavan luokittelun tekemiseksi. Perusteet valittiin Maailman eläintautijärjestön (OIE) kansainvälisestä eläintautisäännöstöstä. Yhteisö esitti OIElle ehdotuksen luokitteluperusteiden muuttamiseksi, mutta perusteita ei kuitenkaan ole vielä muutettu. Vaikuttaa myös siltä, että OIE ei aio esittää lähitulevaisuudessa luetteloa BSE-vapaista maista.Lisäksi tieteellinen riskinarviointi on saatettu päätökseen vasta joidenkin maiden osalta. Ainoastaan kolmannes BSE-aseman määrittämistä pyytäneistä maista on saanut tieteelliseltä ohjauskomitealta lopullisen asiaa koskevan lausunnon.Tästä syystä siirtymätoimenpiteitä ehdotetaan pidennettäviksi kahdella vuodella 1. heinäkuuta 2005 asti.Pidentäminen ei alenna kansanterveyden tasoa, koska erikseen määriteltyä riskiainesta koskevia siirtymätoimenpiteitä ja teurastusmenetelmiä sovelletaan edelleen koko EU:ssa ja kolmansien maiden osalta. Edellä mainittuja riskinhallintatoimia ei voida jatkaa, jos siirtymätoimenpiteiden täytäntöönpanokautta ei pidennetä.Komission on tämän kahden vuoden pituisen lisämääräajan kuluessa pyrittävä kansainväliseen sopimukseen (OIEn kanssa) maiden BSE-aseman määrittämisestä riskinarvioinnin perusteella. Komission on myös saatettava päätökseen tieteelliset riskinarvioinnit.Asian kiireellisyyden vuoksi parlamentin ja neuvoston on tarpeen hyväksyä asetukseen tehtävät muutokset kesäkuuhun 2003 mennessä.2003/0046 (COD)Ehdotus EUROOPAN PARLAMENTIN JA NEUVOSTON ASETUS asetuksen (EY) N:o 999/2001 muuttamisesta siirtymätoimenpiteiden täytäntöönpanokauden pidentämiseksiEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 152 artiklan 4 kohdan b alakohdan,ottavat huomioon komission ehdotuksen [1],[1]  EUVL C , , s. .ottavat huomioon Euroopan talous- ja sosiaalikomitea lausunnon [2],[2]  EUVL C , , s. .ottavat huomioon alueiden komitean lausunnon  [3],[3]  EUVL C , , s. .noudattavat perustamissopimuksen 251 artiklassa määrättyä menettelyä [4],[4]  EUVL C , , s. .sekä katsovat seuraavaa:(1) Tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä 22 päivänä toukokuuta 2001 annettu Euroopan parlamentin ja neuvoston asetus (EY) N:o 999/2001 [5] muodostaa yhden ainoan oikeusperustan koko tarttuvia spongiformisia enkefalopatioita koskevalle yhteisön lainsäädännölle.[5]  EYVL L 147, 31.5.2001, s. 1, sellaisena kuin se on viimeksi muutettuna komission asetuksella (EY) N:o 1494/2002, EYVL L 225, 22.8.2002, s. 3.(2) Asetuksella (EY) N:o 999/2001 otetaan käyttöön jäsenvaltion, kolmannen maan tai jonkin niiden alueen BSE-aseman määrittämistä koskevat säännöt. BSE-aseman perusteella taas päätetään, mitä toimia maassa toteutetaan BSE:n valvonnan sekä tiettyjen elävien eläinten ja eläinperäisten tuotteiden kaupan ja tuonnin yhteydessä. Asetuksessa säädetään, että siirtymätoimenpiteitä on sovellettava enintään kahden vuoden ajan, kunnes BSE-asema on määritetty.(3) Komission asetuksessa (EY) N:o 1326/2001 [6] säädetään siirtymätoimenpiteistä, joita sovelletaan enintään kahden vuoden ajan 1 päivästä heinäkuuta 2001.[6]  EYVL L 177, 30.6.2001, s. 60, sellaisena kuin se on viimeksi muutettuna asetuksella (EY) N:o 270/2002, EYVL L 45, 15.2.2002, s. 4.(4) Asetukseen (EY) N:o 999/2001 sisältyvien BSE-aseman määrittämistä koskevien perusteiden käyttöön liittyy joitakin ongelmia. Komissio ja jäsenvaltiot ovat keskustelleet perusteiden mahdollisesta muuttamisesta, jotta BSE-aseman ja riskin välinen vastaavuus olisi parempi. Näiden keskustelujen tuloksiin saattavat vaikuttaa merkittävästi muutokset, joita Maailman eläintautijärjestö mahdollisesti tekee kansainvälisen eläintautisäännöstön BSE-sääntöihin.(5) Siirtymätoimenpiteiden täytäntöönpanokautta on tarpeen pidentää, kunnes nämä keskustelut on saatu päätökseen.(6) Asetus (EY) N:o 999/2001 olisi tästä syystä muutettava vastaavasti.OVAT ANTANEET TÄMÄN ASETUKSEN:1 artiklaKorvataan asetuksen (EY) N:o 999/2001 23 artiklan toinen kohta seuraavasti:"Samaa menettelyä noudattaen hyväksytään siirtymäkauden toimenpiteitä enintään 1 päivään heinäkuuta 2005 asti, jotta nykyisestä järjestelmästä voidaan siirtyä tällä asetuksella perustettuun järjestelmään."2 artiklaTämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäEuroopan parlamentin puolesta Neuvoston puolestaPuheenjohtaja Puheenjohtaja